Mongstad forsyningsbase eies av Asset Buyout Partners og ligger ved siden av Equinor sitt raffineri på Mongstad, like utenfor Bergen. Basen ble etablert i 1984 som en forsyningsbase og har siden oppstarten investert betydelig i havneinfrastruktur, landområder og bygninger. Infrastruktur på basen inkluderer en moderne ISPS-port med 10 dypvannskaier, hvorav en effektiv Ro-Ro-kai, og har en total kai lengde på 750 meter.